Cuauhtémoc

Cuauhtémoc ( [  kwau.té.mok], 1496-1525) merupakan maharaja terakhir Empayar Aztek selaku kesinambungan kepada Tamadun Aztek itu sendiri.

Baginda dianggap sebagai pahlawan negara Mexico moden atas keberaniannya dalam memerangi conquistador Sepanyol.

Keputeraan
Nama baginda diberikan daripada gabungan perkataan Bahasa Nahuatl iaitu cuāuhtli "helang" dan tēmoc "turunan" yakni, "turunnya sang helang" (el águila se posó).

Dengan mangkatnya Cuitláhuac, Cuauhtémoc ditabalkan sebagai pembesar baharu Tenochtitlan (menurut pengamatan catatan serta kajian masa) pada bulan terakhir tahun "2 Tecpatl" takwim Aztek atau sekitar bulan Februari 1521 takwim Sepanyol.

Pemerintahan

Ketibaan orang Sepanyol
Selepas 90 hari berada di Tenochtitlan, Cuauhtémoc dan kerabat baginda menyeberangi Tasik Texcoco dalam percubaan menyelamatkan diri mereka daripada kemaraan conquistador dicatat pada 13 Ogos 1521, namun pasukan Hernán Cortés berjaya mengepung mereka. Baginda dan semua pengikut bangsawannya menyerah kalah; baginda mempelawa Cortés membunuhnya segera, seperti yang dikehendaki dalam adat baginda. Namun, Cortés sendiri enggan melakukan demikian beralasan mengikuti adat Sepanyolnya sendiri yang (menurutnya) memelihara maruah musuh.

Penangkapan
Pada tahun 1524 atau 1525, Hernan Cortés membuat persediaan untuk berangkat ke Las Hibueras dalam suatu perjalanan memburu Cristóbal de Olid, salah satu kapten bawahannya yang dipertanggungjawabkan membuka kawasan sana namun didapati memberontak dalam suatu subahat dengan Diego Velázquez de Cuéllar, gabenor Cuba dan musuh ketat Cortés untuk mendapatkan kuasa sendiri. Pada ketika ini juga Cortés mengambil kesempatan peluang perjalanan ini untuk mengawasi Cuauhtémoc mengelaknya membuat percubaan mengusir semasa ketiadaannya; beliau mengundang banyak isi istana Aztek termasuk menteri, tabib dan khadam sebagai pengiring rombongannya.

Penyeksaan dan pembicaraan

Penghukuman mati
Cortés dan Bernal Díaz del Castillo dicatat dalam semua sumber yang ada menyaksikan penghukuman mati Cuauhtemoc, namun tiada butiran waktu atau lokasi tempat yang dapat ditemui mampu menggambarkan lanjut.

Rujukan

Pautan luar
 Ichcateopan y los restos de Cuauhtémoc oleh Eduardo Matos Moctezuma di majalah Arqueología Mexicana  - rencana bahasa Sepanyol mengenai penemuan makam dipercayai persemadian Cuauhtémoc

Tlatoani Tenochtitlan